CASANOVA ALONSO (EH Bildu, 2015-02-27):
...lehen aipatu dudan arrazoiagatik, beraien lanpostuekin ez dute jolastuko. Eta adibide pilo bat dauzkagu zeinetan sindikatuek bat egiten dute instituzio batekin edo bestearekin ikusten badute instituzio horren proposamenak bideragarriak eta onuragarriak baldin badira beraien lanpostuen defentsan.
Beraz, ez dut uste hemen apriorismo ideologiko batetik deskalifikatzen dela Eusko Jaurlaritzaren politika industriala edo zehazki krisian dauden enpresekiko politika, baizik eta benetan hutsune erreal bat dagoelako. Eta zuek esaten duzue protokolo bat daukazuela baina aipatu ditut adibide batzuk eta gehiago aipatu ditzaket, Arkema eta beste enpresa batzuk, non ez da sentitu protokolo hori aktibatu denik.
Eta hemen ez gaude eskatzen arrakasta. Hemen badakigu batzutan gauzak egiten direla ondo baina ez direla emaitzak lortzen. Guk eskatzen duguna da Eusko Jaurlaritza horrelako enpresa batera hurbiltzen denean langileek behintzat esatea, beno sentitu dugu babesa, sentitu dugu laguntza, sentitu dugu egin dela ahal egin zen guztia.
Eta gero, zuk aipatzen zenuen moduan, etorri da inbertsore bat edo ez da etorri, edo salbatu dugu enpresa edo ez dugu salbatu baina hemen inplikatu gara guztiok eta gertutasun eta berotasun hori detektatu dugu instituzioen partetik.
Eta horregatik esaten nuen lehen Candyren adibidea edo Candyren kasua arrakastatzat jo dezakegula momentuz, ni koziente naizelako gaur egun langileek daukaten sentsazioa hori delako. Eta langileek badakite oraindik bere etorkizuna ez dagoela bermatuta. Eta galdera asko daudela. Eta hemen ez gaude sentimenduekin edo itxaropenekin jokatzeko eta esateko hau konponduta dagoela oraindik lan asko falta delako eta inzertidunbre handia dagoelako.
Baina badago aukera bat eta bideragarria da eta inplikatu dira guztiak. Eta egon da elkarlana, oso gutxitan ikusten dena herri honetan, proiektu bat aurrera ateratzeko eta hor konprometitu da enpresa bera multinazional bat izanda eta konpromezu batzuk hartu ditu. Eta hor konprometitu dira langileak eta enpresa komitea, Udala bera eta Aldundia. Baina hor egon ez dena da Eusko Jaurlaritza eta hor sartu da Aldundia ikusten zuelako hor ez zela egiten egin behar zena enpresa hori salbatzeko. Eta pasibitate eta akzio falta horren aurrean sartu behar izan da beste instituzio bat.
Eta instituzio horren inguruan, lehen esaten nuen moduan, esango da arrakasta izan duela inbertsorea ekartzean ala ez, baina ezin izango da inoiz esan problemaren aurrean eskuak garbitu dituela.
Eta nik uste dut hor dagoela adibide argi bat eta benetan esaten dizut berriro, protokolo hori aplikatzen bada arazo bat daukazue, ze protokolo horren objektua eta protokolo horren onurak lortu beharko zituztenak kasu askotan, ez kasu guztietan  - egia da kasu batzuetan arazoa konpondu izan dira - , baina kasu askotan ez omen dira enteratzen hain gertutik eta hain sutsuki lanean ari zaretela beraien interesen alde. Ordun nik uste dut hor zalantza nabarmenak dauzkagula.
Eta amaitzeko esango dut, askotan ematen du zuen papera edo zuen burua ikusten duzuela gehiago ikusle moduan. Termino deportiboetan esaten dena hacer la estatua, mirar cómo pasa el balón. Eta guk eskatzen dizueguna da behintzat eskua luzatzea saiatzea gelditzen, ezin da exigitu beti asmatzen, baina gizarteak konbentzimendua eta pertzepzio handia izan behar duela edozein lan arazoaren aurrean Eusko Jaurlaritza dagoela langileen ondoan buru-belarri enpleguaren defentsan eta hori da gaur egun existitzen edo perzibitzen ez dela.